Reede õhtul lõppenud kutsemeistrivõistlusel Noortalunik 2011 võidutsesid juba mitmendat aastat Järvamaa Kutsehariduskeskuse õpilased. Esikolmiku vallutasid Järvamaa Kutsehariduskeskuse õpilased, kellest  parimaks noortalunikuks pärjati Aivo Lifländer, teise koha pälvis Tarmu Tõnise ja kolmandaks tuli Viljar Birnbaum. Veel jagati tiitlid parim taluperenaine ja peremees. Aivi-Õnne Annimäe Põltsamaa Ametikoolist, kes oli võistlusel ainus õrnema soo esindaja, sai perenaise tiitli ning võidumees Aivo Lifländer peremehe tiitli.